LIETUVOS RESPUBLIKOS ŽEMĖS ŪKIO

MINISTRAS

ĮSAKYMAS

DĖL ŽEMĖS ŪKIO MINISTRO 2007 M. BALANDŽIO 26 D. ĮSAKYMO NR. 3D-191 „DĖL INFORMAVIMO APIE LIETUVOS KAIMO PLĖTROS 2007–2013 METŲ PROGRAMĄ IR SUTEIKTOS PARAMOS VIEŠINIMO TAISYKLIŲ PATVIRTINIMO“ PAKEITIMO

2014 m. rugsėjo 9 d. Nr. 3D-563

Vilnius

1. P a k e i č i u Informavimo apie Lietuvos kaimo plėtros 2007–2013 metų programą ir suteiktos paramos viešinimo taisykles, patvirtintas Lietuvos Respublikos žemės ūkio ministro 2007 m. balandžio 26 d. įsakymu Nr. 3D-191 „Dėl informavimo apie Lietuvos kaimo plėtros 2007–2013 metų programą ir suteiktos paramos viešinimo taisyklių patvirtinimo“:

1.1. Pakeičiu 12.4 papunktį ir jį išdėstau taip:

„12.4. užtikrinti, kad projekto viešinimo veiklos mastai būtų tiesiogiai proporcingi projekto tikslams ir veiklos apimčiai, (jei priemonės įgyvendinimo taisyklėse nenustatyta kitaip), t. y.:

12.4.1. projektams, kurių bendra vertė iki 50 000 Eur (penkiasdešimt tūkstančių eurų), didžiausia tinkamų finansuoti viešinimui skirtų išlaidų suma yra iki 57,92 Eur (penkiasdešimt septynių eurų ir devyniasdešimt dviejų euro centų );

12.4.2. projektams, kurių bendra vertė yra nuo 50 001 EUR (penkiasdešimt tūkstančių vieno euro) iki 100 000 EUR (vieno šimto tūkstančių eurų), didžiausia tinkamų finansuoti viešinimui skirtų išlaidų suma yra iki 144,81 Eur (vieno šimto keturiasdešimt keturių eurų aštuoniasdešimt vieno euro cento);

12.4.3. projektams, kurių bendra vertė yra nuo 100 001 Eur (vieno šimto tūkstančių vieno euro) iki 250 000 Eur (dviejų šimtų penkiasdešimt tūkstančių eurų), didžiausia tinkamų finansuoti viešinimui skirtų išlaidų suma yra iki 289,62 Eur (dviejų šimtų aštuoniasdešimt devynių eurų šešiasdešimt dviejų euro centų);

12.4.4. projektams, kurių bendra vertė yra nuo 250 001 Eur (dviejų šimtų penkiasdešimt tūkstančių vieno euro) iki 500 000 Eur (penkių šimtų tūkstančių eurų), didžiausia tinkamų finansuoti viešinimui skirtų išlaidų suma yra iki 434,43 Eur (keturių šimtų trisdešimt keturių eurų keturiasdešimt trijų euro centų);

12.4.5. projektams, kurių bendra vertė yra daugiau nei 500 001 Eur (penki šimtai tūkstančių vienas euras) , didžiausia tinkamų finansuoti viešinimui skirtų išlaidų suma yra iki 579,24 Eur (penkių šimtų septyniasdešimt devynių eurų dvidešimt keturių euro centų ).“

1.2. Pakeičiu 24 punktą ir jį išdėstau taip:

„24. Jeigu projektas, kurio bendra vertė yra iki 50 000 Eur (penkiasdešimt tūkstančių eurų), paramos gavėjas vykdo šių Taisyklių 12.2 papunktyje numatytus suteiktos paramos viešinimo reikalavimus arba įrengia aiškinamąjį stendą.“

1.3. Pakeičiu 25 punktą ir jį išdėstau taip:

„25. Jeigu projektas, kurio bendra investicinė vertė viršija 50 000 Eur (penkiasdešimt tūkstančių eurų), paramos gavėjas įrengia aiškinamąjį stendą. Toks stendas taip pat privalo būti įrengtas pagal LEADER kryptį finansuojamų vietos veiklos grupių projektų įgyvendinimo vietose.“

1.4. Pakeičiu 27 punktą ir jį išdėstau taip:

„27. Infrastruktūros kūrimo vietoje, kai projekte numatytos investicijos į infrastruktūrą ir bendra tokio projekto vertė viršija 500 000 Eur (penkis šimtus tūkstančių eurų), privalo būti įrengtas informacinis stendas.“

2. N u s t a t a u, kad šis įsakymas įsigalioja 2015 m. sausio 1 d.

Žemės ūkio ministrė	Virginija Baltraitienė